আঞ্জুমানে হেফাজতে ইসলাম বাংলাদেশ
আঞ্জুমানে হেফাজতে ইসলাম বাংলাদেশ বাংলাদেশের একটি অরাজনৈতিক ইসলামি সংগঠন। ১৯৪৪ সালে লুৎফুর রহমান বর্ণভী এটি প্রতিষ্ঠা করেন। যদিও সংগঠনটির আনুষ্ঠানিক যাত্রা আরম্ভ হয় ১৯৫৪ সালে। শুরু থেকে সংগঠনটির বিস্তারে শামসুল হক ফরিদপুরী, মুশাহিদ আহমদ, তাজুল ইসলাম সহ প্রমুখ আলেম অবদান রেখেছেন। বাংলাদেশের স্বাধীনতা যুদ্ধে সংগঠনটি প্রশংসনীয় ভূমিকা পালন করেছিল। সংগঠনটির বর্তমান আমীর রশীদুর রহমান ফারুক বর্ণভী। সংগঠনের মূল কেন্দ্র জামিয়া লুৎফিয়া আনওয়ারুল উলুম হামিদনগর বরুণায় অবস্থিত।